CPF ไตรมาส 3 แรงเกินคาด! โกยกำไร 7.47 พันลบ. โต 23% หนุน 9 เดือนทะลุ 1.9 หมื่นลบ.
CPF ไตรมาส 3 แรงเกินคาด! โกยกำไร 7.47 พันลบ. โต 23% จากปีก่อน 6.06 พันลบ. หนุน 9 เดือนทะลุ 1.9 หมื่นลบ. รับรายได้ขายพุ่งกระฉูด
CPF ไตรมาส 3 แรงเกินคาด! โกยกำไร 7.47 พันลบ. โต 23% จากปีก่อน 6.06 พันลบ. หนุน 9 เดือนทะลุ 1.9 หมื่นลบ. รับรายได้ขายพุ่งกระฉูด
12 พ.ย. 2563

บริษัท เจริญโภคภัณฑ์อาหาร จำกัด (มหาชน) หรือ CPF รายงานผลการดำเนินงานไตรมาส 3/63 สิ้นสุดวันที่ 30 ก.ย.63 ดังนี้

โดยผลการดำเนินงานในไตรมาสดังกล่าวมีกำไรเพิ่มขึ้น เนื่องจากรายได้จากการขายมีจำนวน 157,805 ล้านบาท เพิ่มขึ้นร้อยละ 19 จากปีก่อน เป็นผลมาจากรายได้จากการขายของกิจการต่างประเทศเพิ่มขึ้นร้อยละ 25 และกิจการประเทศไทยเพิ่มขึ้นร้อยละ 7 ซื้อผลการดำเนินงานที่ดีขึ้นส่วนใหญ่มาจากธุรกิจสุกรในภูมิภาคเอเชียและธุรกิจกุ้งในประเทศไทย
ทั้งนี้บริษัทหลักทรัพย์ ฟิลลิป (ประเทศไทย) จำกัด (มหาชน) ประเมินว่า ในไตรมาส 3/2563 CPF จะมีกำไรทุบสถิติที่ 6,804 ล้านบาท เพิ่มขึ้น 12.90% จากไตรมาสก่อนที่มีกำไร 6,029 ล้านบาท และเพิ่มขึ้น 12.20% จากช่วงเดียวกันของปีก่อนที่มีกำไร 6,062 ล้านบาท ส่งผลให้งวด 9 เดือนแรกของปี 2563 มีกำไร 18,943 ล้านบาท เพิ่มขึ้น 31.10% จากช่วงเดียวกันของปีก่อนที่มีกำไร 14,445 ล้านบาท
ส่วนบริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ประเมินว่า ผลการดำเนินงานของ CPF ในไตรมาส 3/2563 จะมีกำไรสุทธิ 6,509 ล้านบาท เพิ่มขึ้น 8% จากไตรมาสก่อนที่มีกำไรสุทธิ 6,029 ล้านบาท และเพิ่มขึ้น 7% จากช่วงเดียวกันของปีก่อนที่มีกำไรสุทธิ 6,062 ล้านบาท หากไม่รวมรายการพิเศษ เช่น กำไรจากการเปลี่ยนแปลงมูลค่าสินทรัพย์ชีวภาพ คาดมีกำไร 5,509 ล้านบาท เพิ่มขึ้น 13% จากไตรมาสก่อน และเพิ่มขึ้น 71% จากช่วงเดียวกันของปีก่อน รวมถึงคาดจะมียอดขาย 147,312 ล้านบาท เพิ่มขึ้น 2% จากไตรมาสก่อนที่มียอดขาย 143,805 ล้านบาท และเพิ่มขึ้น 11% จากช่วงเดียวกันของปีก่อนที่มียอดขาย 132,597 ล้านบาท